 Hosia 14  Izrel, lọghachikwute Jehova bụ Chineke gị, nihi na njehie emewo ka ị sụọ ngọngọ.Jirinụ okwu na-egosi nchegharị lọghachikwute Jehova. Unu niile, sịnụ ya, Gbaghara njehie anyị; nara ihe dị mma, anyị ga-enyekwa gị ụmụ ehi bụ mkpụrụ egbugbere ọnụ anyị.Asiria agaghị azọpụta anyị. Anyị agaghị agba ịnyịnya. Anyị agaghị asị aka ọrụ anyị ọzọ, Ị bụ Chineke anyị! nihi na ọ bụ gị na-eme ka e meere nwa na-enweghị nna ebere.M ga-agwọ ekwesịghị ntụkwasị obi ha. M ga-eji obi m hụ ha nanya, nihi na iwe m na-eweso ya adajụwo.M ga-adị ka igirigi nye Izrel. Ọ ga-awa okooko dị ka lili, gbaakwa mgbọrọgwụ dị ka osisi Lebanọn.Ọ ga-awa alaka, ọ ga-adị ebube ka osisi oliv, ọ ga na-esikwa ísì ụtọ dị ka osisi Lebanọn.Ha ga-ebi ọzọ na ndò ya. Ha ga-akụ ọka, ha ga-amakwa ifuru dị ka osisi vaịn. A ga na-echeta ya dị ka mmanya Lebanọn.Ifrem ga-asị, Gịnị ka gbasara mụ na arụsị?Ònye maara ihe, ka o wee ghọta ihe ndị a? Ònye nwere uche, ka o wee mara ha? Nihi na ụzọ Jehova ziri ezi, ọ bụ ndị ezi omume ga na-eje ije na ya; ma ndị na-emebi iwu ga-asụ ngọngọ na ya. 